**Академиялық оралымдылық шеңберінде шетелде оқу конкурсына қатысу үшін қажетті құжаттар тізімі**

(Шетелге, оның ішінде академиялық оралымдылық шеңберінде оқытуға жіберу қағидаларын бекіту туралы Қазақстан Республикасы Білім және ғылым министрінің 2008 жылғы 19 қарашадағы № 613 бұйрығы. Қазақстан Республикасы Әділет министрлігінде 2009 жылғы 22 қаңтарда № 5499 болып тіркелген)

<https://adilet.zan.kz/kaz/docs/V080005499_>

1. Білім алушылар қатарынан үміткердің шетелде академиялық оралымдылық шеңберінде оқу конкурсына қатысу үшін толтырылған сауалнама;
2. Қазақстан Республикасы азаматының төлқұжаты (нотариалды куәландырылған түрлі-түсті көшірме);
3. Ағымдағы оқу үлгерімі туралы транскрипт (оқу кезеңінің барлық мерзіміндегі бағалары) – қазақ, орыс және ағылшын тілдерінде;
4. Жеке оқу жоспары (академиялық оралымдылық шеңберінде оқуға баруға жоспарланған семестрге);
5. Ағылшын тілін меңгеру денгейін растайтын халықаралық тұрғыда танылған сертификат (IELTS, TOEFL);
6. Соңғы 3 жыл ішінде республикалық және халықаралық деңгейдегі ынталандыру марапаттары (бар болған жағдайда) (дипломдар, грамоталар, алғысхаттар, сертификаттар);
7. Куратордың, білім беру бағдарламасының жетекшісінің және жоғары мектеп деканының қолы қойылған ұсыныс хат;
8. Үміткердің ата-анасының, қамқоршыларының, заңды өкілдерінің жазбаша келісімі;
9. Студент отбасының көп балалы екенін растау үшін төрт немесе одан да көп бірге тұратын кәмелеттік жасқа толмаған балалардың туу туралы куәлігінің көшірмесі немесе соттың асырап алу туралы шешімінің көшірмесі, барлық кәмелеттік жасқа толмаған баланың мекенжай анықтамасы;
10. Студенттің ата-анасының жоқ екенін растайтын құжат (жетім балаларға немесе ата-анасының қамқорлығынсыз қалған студенттерге арналған санаттағы студенттер үшін) (болған жағдайда);
11. «Медициналық-әлеуметтік сараптама жүргізу қағидаларын бекіту туралы» Қазақстан Республикасы Денсаулық сақтау және әлеуметтік даму министрінің 2015 жылғы 30 қаңтардағы № 44 бұйрығымен бекітілген (Нормативтік құқықтық актілерді мемлекеттік тіркеу тізілімінде № 10589 тіркелген) нысан бойынша мүгедектігі туралы анықтама, болған жағдайда).